|  |
| --- |
|  |
| Medalikohad |
| Maailmameistrivõistlused |
| Esimene koht | 1994 | jalgpall |
| Esimene koht | 2002 | jalgpall |
| Teine koht | 1998 | jalgpall |
| Copa America |
| Esimene koht | 1997 | jalgpall |
| Esimene koht | 1999 | jalgpall |
| Teine koht | 1991 | jalgpall |

Cafu (2006)
**Cafu** (õieti **Marcos Evangelista de Moraes**; sündinud 7. juunil 1970 São Paulos Brasiilias) on endine Brasiilia jalgpallikoondise poolkaitsja, Brasiilia rekordinternatsionaal.

Cafu on (2010. aasta seisuga) enim (142 korda) Brasiilia koondises osalenud mängija. Ta on koondise kasuks löönud neli väravat. Brasiilia koondises on ta tulnud kahel korral maailmameistriks (1994 ja 2002). Ta on ainukesena mänginud kolmel korral MM-i finaalmängus. Copa América on ta võitnud aastatel 1997 ja 1999.

Cafu alustas jalgpallurikarjääri kodulinnas São Paulo FC-s, mille rivistuses tuli Brasiilia meistriks 1991 ning võitis Libertadorese karika 1992 ja 1993. Aastal 1995 läks ta Hispaaniasse Real Zaragozasse ja võitis samal aastal UEFA karika. 1996 läks ta tagasi kodulinna klubisse Palmeiras. 1997 siirdus ta Itaaliasse AS Romasse ja võitis 2001 Itaalia meistritiili. Tema klubikarjääri viimaseks klubiks jäi AC Milan, kus ta mängis ta aastatel 2003–2008. Milaniga tuli ta 2004 jälle Itaalia meistriks ja mängis 2005 UEFA Meistrite Liiga finaalis Liverpooli FC-ga.

Koondisekarjäär
---------------

Brasiilia jalgpallikoondisse pääses Cafu esimest korda 12. septembril 1990 sõpruskohtumises Hispaania jalgpallikoondise vastu ja viimast korda 2006. Ta on Brasiilia rekordinternatsionaal 142 koondisemänguga. Nendes mängudes on ta löönud viis väravat (aastail 1994–2000).

1991. aasta Copa America oli Cafu esimene suurvõistlus. Brasiilia läbis alagrupi kobamisi, aga jõudis finaalturniirile, kus avamängus kaotas Argentina jalgpallikoondisele 2:3, võitis ülejäänud mängud ja saavutas Argentina järel teise koha.

1993. aasta Copa Americal Brasiilia kaks esimest mängu ebaõnnestusid. Alles kolmandas alagrupimängus, kus oli tarvis alistada suurelt Paraguay jalgpallikoondis, suudeti 3:0 võiduga edasipääs tagada. Veerandfinaalis lõppesid normaal- ja lisaaeg Argentina vastu 1:1. Penaltiseerias realiseeris Cafu teise penalti. Alles kuuendas voorus jäi esimene penalti realiseerimata, see juhtus Brasiilia koondisel ja poolfinaali pääses Argentina.

1994. aasta MM-i kvalifikatsiooniturniiril sai Brasiilia läbi aegade esimese kaotuse (32. MM-valikmängus võõrsil Boliivia jalgpallikoondisele 0:2). Sellegipoolest võitis Brasiilia alagrupi ja pääses USA-s toimunud finaalturniirile. Seal ei saanud Cafu alagrupis mänguaega. Brasiilia võitis alagrupi ja läks seejärel vastamisi USA jalgpallikoondisega. Cafu vahetati 69. minutil platsile ja 72. minutil lõi Bebeto mängu ainsa värava. Veerandfinaalis, kus Brasiilia võitis Hollandi jalgpallikoondise 3:2, vahetati Cafu sisse viimasel minutil. Poolfinaalis, kus Brasiilia võitis Rootsi jalgpallikoondise 1:0, Cafu ei mänginud. Finaalis Itaalia jalgpallikoondise vastu vahetati Cafu 21. minutil platsile ja 87. minutil teenis ta kollase kaardi. Mäng lõppes penaltiseeriaga, mille Brasiilia võitis 3:2. Sel aastal valiti Cafu Lõuna-Ameerika aasta jalgpalluriks.

1997. aasta Copa America toimus Boliivias ja Brasiilia läbis selle täiseduga, võites kõik mängud. Finaalis alistati ka väljakuperemehed.

1997. aasta Konföderatsiooni karikas mängiti välja Saudi Araabias ja Brasiilia kutsuti sinna valitseva maailmameistrina. Avakohtumises korraldajate vastu alustas Cafu algrivistuses ja vahetati välja 75. minutil seisul 1:0. Lõpuks võitis Brasiilia 3:0. Järgnesid 0:0 viik Austraalia jalgpallikoondisega ja 3:2 võit Mehhiko jalgpallikoondise üle, kus Cafu ei mänginud. Poolfinaalis alistati Tšehhi jalgpallikoondis 2:0 ja finaalis Austraalia 6:0 (mõlemas mängis Cafu kogu kohtumise).

1998. aasta MM-ile Prantsusmaale pääses Brasiilia tiitlikaitsjana valikturniirita. Alagrupp läbiti võitudega Šotimaa ja Maroko jalgpallikoondise üle, aga Norra jalgpallikoondisel lasti viimase 10 minutiga lüüa kaks väravat ja saadi 1:2 kaotus. Seejärel võideti Tšiili jalgpallikoondis 4:1 ja Taani jalgpallikoondis 3:2. Poolfinaali Hollandi vastu (1:1, Brasiilia võitis penaltiseerias) pidi Cafu kahe kollase kaardi tõttu vahele jätma, kõik ülejäänud mängud mängis ta algusest lõpuni kaasa. Finaalis kaotas Brasiilia Prantsusmaa jalgpallikoondisele 0:3.

1999. aasta Copa America toimus Paraguays ja Brasiilia võitis seal kõik kohtumised. Finaalis alistati 3:0 Uruguay jalgpallikoondis.

2002. aasta MM-i valikturniiri lõpetas Brasiilia Argentina ja Ecuadori jalgpallikoondise järel kolmandana, saades 18 mängust 9 võitu ja 6 kaotust. Viis paremat pääses finaalturniirile. Cafu oli Brasiilia koondise kapten. Brasiilia võitis kõik kohtumised, alistades finaalis Saksamaa jalgpallikoondise 2:0.

2006. aasta MM-valikturniiri Brasiilia võitis. Finaalturniiri alagrupi läbis Brasiilia samuti täiseduga. Cafu tegi selles kaptenina kaasa kaks esimest kohtumist, kolmandas ei osalenud. Seejärel alistas Brasiilia Ghana jalgpallikoondise 3:0, kuid kaotas veerandfinaalis 0:1 Prantsusmaale. Selles kohtumises vahetati Cafu 76. minutil välja, kui värav oli juba löödud. See mäng jäi ka Cafu viimaseks mänguks Brasiilia koondises.

Cafu

Isiklikku
---------

Cafu on 176 cm pikk ja kaalub 75 kg.

Caful on ka Itaalia kodakondsus. Selle sai ta lihtsustatud korras, sest on abielus Itaalia kodaniku Regina de Moralesega. Ka Regina sai kodakondsuse lihtsustatud korras, sest olevat itaalia päritolu. 2006. aastal kerkis esile küsimus, kas Regina pole kodakondsuse saamiseks esitatud dokumente võltsinud; seetõttu oleks ka Cafu kodakondsus alusetu. 12. juunil 2006 käskis prokurör Cafu, Regina ja nende agendi üheksaks kuuks vahistada, kuid juba järgmisel päeval kõik kolm vabastati ja süüdistused nende vastu tühistati.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Cafu** |

* Cafu UEFA kodulehel

| * v
* r
Brasiilia koondis  –  2002. aasta FIFA maailmameister (5. tiitel) |
| --- |
| 

* 1 Marcos
* 2 Cafu (kapten)
* 3 Lúcio
* 4 Roque Júnior
* 5 Edmílson
* 6 Roberto Carlos
* 7 Ricardinho
* 8 Gilberto Silva
* 9 Ronaldo
* 10 Rivaldo
* 11 Ronaldinho
* 12 Dida
* 13 Belletti
* 14 Ânderson Polga
* 15 Kléberson
* 16 Júnior
* 17 Denílson
* 18 Vampeta
* 19 Juninho Paulista
* 20 Edílson
* 21 Luizão
* 22 Rogério Ceni
* 23 Kaká
* Treener: Scolari

 | Brasiilia |

| * v
* r
FIFA 100 |
| --- |
| UEFA | 

* Baggio
* Ballack
* Banks
* Baresi
* Beckenbauer
* Beckham
* Bergkamp
* Bergomi
* Best
* Boniek
* Boniperti
* Breitner
* Buffon
* Butragueño
* Cantona
* Ceulemans
* Charlton
* Cruijjf
* Dalglish
* Dassajev
* Davids
* Del Piero
* Desailly
* Deschamps
* Emre
* Eusébio
* Facchetti
* Figo
* Fontaine
* Gullit
* Hagi
* Henry
* Kahn
* Keane
* Keegan
* Klinsmann
* Kluivert
* Kopa
* B. Laudrup
* M. Laudrup
* Lineker
* Luis Enrique
* Maier
* Maldini
* Masopust
* Matthäus
* Müller
* Nedvěd
* Neeskens
* Nesta
* Owen
* Papin
* Pfaff
* Pirès
* Platini
* Puskás
* Raúl
* Rensenbrink
* Rijkaard
* Rivera
* Rossi
* Rui Costa
* Rummenigge
* Rüştü
* Schmeichel
* Seedorf
* Seeler
* Shearer
* Ševtšenko
* Stoichkov
* Šuker
* Thuram
* Totti
* Trésor
* Trezeguet
* van Basten
* R. van de Kerkhof
* W. van de Kerkhof
* Van der Elst
* van Nistelrooij
* Vieira
* Vieri
* Zidane
* Zoff

 |
| CONMEBOL | 

* Carlos Alberto
* Batistuta
* Cafu
* Crespo
* Cubillas
* Di Stéfano
* Falcão
* Figueroa
* Francescoli
* Júnior
* Kempes
* Maradona
* Passarella
* Pelé
* Rivaldo
* Rivelino
* Roberto Carlos
* Romário
* Romerito
* Ronaldinho
* Ronaldo
* Djalma Santos
* Nílton Santos
* Saviola
* Sívori
* Sócrates
* Valderrama
* Verón
* Zamorano
* Zanetti
* Zico

 |
| CAF | 

* Diouf
* Milla
* Okocha
* Abédi Pelé
* Weah

 |
| CONCACAF | 

* Akers
* Hamm
* Sánchez

 |
| AFC | 

* Hong
* Nakata

 |